Barik txartela

thumb|Barik txartel anonimoaren aurrealdea.
thumb|Barik txartel pertsonalizatuaren aurrealdea.
thumb|Barik txartel anonimo edo pertsonalizatuaren atzealdea.
thumb|Barik Giza txartelaren aurrealdea.
thumb|Barik Giza txartelaren atzealdea.
**Barik txartela** Mifare DESFire teknologiadun kontaktu gabeko txartela da, 2012ko urrian Bizkaiko Garraio Partzuergoak martxan jarrita, momentura arte Bizkaiko garraio publikoetan erabiltzen ziren gainontzeko txartel guztiak ordezkatzeko.

Barik txartelak irrati-uhin bidez 2 eta 10 cm bitarteko distantziara komunika dezake informazioa, txartela eta balioztatze-puntuaren arteko kontakturen beharrik ez duela. Hala, teknologia honek bezeroarentzako denbora aurreztea dakar. Txartelak, bai kargatutako titulu ezberdinen zein saldo eguneratuaren informazioa gordetzen du, eta bezeroak balioztatze-puntuetako pantailetan zein beste dispositiboetan ikusgarri du.

## Proba eta martxan jartzea 
2004an Barik txartelaren lehenengo proba egin zen, zeinetan 650 lagunek parte hartu baitzuten. Bilboko metroko Moyua, Areeta, Barakaldo eta Sopelanako geltokietan, Bizkaibuseko *Mungia - Bilbo (Artxandako Tuneletatik)* eta *Bermeo - Mungia - EHU - Gurutzeta* lineetan, eta Bilbobuseko *San Adrian - San Inazio* linean erabilgarri izan zen txartela, eta birkargak egiteko BBK eta BBVA banketxearen kutxazain batzuk prestatu ziren.

Probak 6 hilabete iraun zituen eta Bizkaiko Garraio Partzuergoaren hitzetan arrakastatsua izan zen. Hala ere, txartelaren martxan jartzeak hamaika atzerapen jasan zituen, 2006. urterako espero eta 2009ra atzeratu ostean, 2010 eta 2011n abiatuko zela jakinarazi zen, baina 2011ra arte ez zen Barik txartela martxan jarri.

2011ko irailaren 29an frogetan zabaldu zen Barik txartela pertsonalizatua. 30.000 bezerok zeukan txartel berria, Bilboko metroan erabilgai. Hilabete batzuen ostean Euskotren Tranbia eta Bilbobus probaldira gehitu ziren, eta geroago Bizkaibus eta Euskotren Trena eragileek ere txartel berria erabili ahal izateko prestaketak bukatu zituzten. Hurrengo urtean Barik sistema bezero guztientzako irekitzen hasi zen, eta 2012ko urriaren 11n guztiz hedatuta zegoen Barik sistema guztia. 2013ko azaroaren 29tik Renfeko Aldirien lineek kontakturik gabeko txartela onartzen dute, eta geroago Renfe Feve eragilea ere Barik sistemaren barruan sartu zen.

2014ko uztailaren 16an Kutxabanken kutxazain automatikoetan Barik txartela birkarga daiteke.

2017ko otsailaren 13tik Donostiako Tranbia Konpainiaren 45. linean ere erabil daiteke, eta 2017ko martxoaren 31tik gainontzeko Donostiako hiri-autobus lineetan ere.

## Barik motak 
Hiru txartel mota dago:

* **Izengabea**: 3€ko kostua dauka. 7 urteko iraungipen data dauka. Kolore zuria eta argazkirik ez edukitzeagatik identifika daiteke. Transferigarria da, hau da, hainbat pertsonak erabil dezake. Txanpondegi-titulua besterik ezin da kargatu txartelean, Creditrans titulua, alegia. Txartel anonimoa erregistratzeko aukera dago, galdu edo lapurtzekotan edukia (eta dirua) babestu eta berreskuratzeko.
* **Pertsonalizatua**: 3€ko kostua dauka. 7 urteko iraungipen data dauka. Kolore zuria eta erabiltzailearen argazkia eta datuak edukitzeagatik identifika daiteke. Transferiezina da, hau da, pertsona bakarrak erabil dezake. Garraio publikoko eragileen karnetak ordezten ditu. Hiru titulu karga daitezke gehienez: txanpondegi-titulu bat (gaur egun Creditrans titulua baino ez dago eskuragarri), behin-behineko titulu bat (adibidez Bilboko metroko Hilekoa) eta erreserbarako behin-behineko titulu bat. Kide (zuria) edo Giza (gorria) izan daiteke, Giza profila duen arabera

Txanpondegi-tituluak birkargagarriak dira, eta gehienez jota 90€ko saldoa eduki dezakete

Txartel pertsonalizatuak honako profil hauek izan daitezkeː

* **Familia ugariaren profila**ː %20 edo %50ko beherapenekin titulu guztietan, kategoria orokorra edo berezia den arabera, hurrenez hurren (Hirukotrans zelarikoa).
* **Bilbotrans profila**ː Bilboko udalerrian erroldatukoentzako titulua, %50ko beherapenarekin Bilbobusen.
* **Gazte profila**ː Bidai tituluen ordez Gazte tituluak erostea ahalbidetzen du, merkeagoak eta Bizkaibusen garraiatzen ahalbidetzen dutenak.
* **Giza profila**ː 65 urtetik gorako, %65 baino gehiagoko ezgaitasun, edota ezinduentzako pertsonei zuzendutako txartela da. Txartela gorria bihurtzen du, eta Renfe Aldirietan erabiltzea galarazten du.

Erreserbarako behin-behineko titulua aurretiaz kargatutako titulua da, aktibatuta dagoen behin-behineko titulua iraungitzerako orduan automatikoki aktibatuko dena.

Barik txartelaren teknologiak hurrengoak baimentzen ditu:

* Tituluen aurretiazko erosketa, 7 eguneko aurrerapenarekin, bezeroak aukeratzen duen egunean aktibatu daitezkeenak.
* Tituluen erosketa edota birkarga Internet, kutxazain automatiko edo telefono mugikorraren NFC teknologiaren bidez.
* Txanpondegi-tituluen birkarga automatikoa, bezeroak aukeratutako baldintza batzuen behean, hala nola saldo gutxi edukitzean.
* Behin-behineko tituluen berriztapen automatikoa.

## Tituluak 
Gaur egun barik txartelean erabil daitezken tituluak honakoak dira:

* **Creditrans**: Txartel guztiek automatikoki dute titulu hau, txanpondegi-titulu orokorra baita, hobaridun prezioekin bidaiatu ahal izateko. Hurrengo garraioetan erabil daiteke:
** Autobusak: Bizkaibus, Bilbobus, Kbus, Etxebarri Bus, Erandioko Herri Autobusa, Dbus eta Bilboko metroari lotutako gaueko zerbitzuko autobusa.
** Burdinbideak: Bilboko metroa, Euskotren Trena, Renfe Aldiriak, Euskotren Tranbia, eta Artxandako funikularra.
** Bestelakoak: Bizkaia Zubia, Larreinetako funikularra. Ereagako igogailua, Bizimeta, Bilboko metroari lotutako disuasio-aparkalekuak (Etxebarri, Ansio eta Leioa) eta Salbeko igogailua.

Hurrengo titulu guztiak barik pertsonalizatuetan bakarrik eros daitezkeː

* **Gizatrans**: 65 urte baino gehiago edota %65ko elbarritasuna edo handiagoa duten pertsonei zuzendutako txanpondegi-titulua da, alegia, Giza profila dutenak. Hurrengo garraioetan erabil daiteke:
** Autobusak: Bizkaibus, Bilbobus, Kbus, Etxebarri Bus, Erandioko Herri Autobusa eta Bilboko metroari lotutako gaueko zerbitzuko autobusa.
** Burdinbideak: Bilboko metroa, Euskotren Trena, Euskotren Tranbia eta Artxandako funikularra.
** Bestelakoak: Bizkaia Zubia, Larreinetako funikularra, Ereagako igogailua, Bizimeta, Bilboko metroari lotutako disuasio-aparkalekuak (Etxebarri, Ansio eta Leioa) eta Salbeko igogailua.
* **Gazte Bilbao (GZBIO)**: Bizkaian erroldatutako 26 urte baino gutxiagoko gazteei zuzendutako hileko titulua da. Hurrengo garraioetan erabil daiteke:
** Autobusak: Bilbobus
** Burdinbideak: Artxandako funikularra
* **Bidai 50**: 30 egunetan 50 bidaia egiteko hileko titulua da. Hurrengo garraioetan erabil daiteke:
** Burdinbideak: Bilboko metroa, Euskotren Trena eta Bilboko tranbia.
** Bestelakoak: Bilboko metroari lotutako disuasio-aparkalekuak (Etxebarri, Ansio eta Leioa) eta Larreinetako funikularra.
* **Bidai 70**: 30 egunetan 70 bidaia egiteko hileko titulua da. Hurrengo garraioetan erabil daiteke:
** Burdinbideak: Bilboko metroa, Euskotren Trena eta Bilboko tranbia.
** Bestelakoak: Bilboko metroari lotutako disuasio-aparkalekuak (Etxebarri, Ansio eta Leioa) eta Larreinetako funikularra.
* **Bidai Oro**: 30 egunetan nahi beste bidaia egiteko hileko titulua da. Hurrengo garraioetan erabil daiteke:
** Burdinbideak: Bilboko metroa, Euskotren Trena eta Bilboko tranbia.
** Bestelakoak: Bilboko metroari lotutako disuasio-aparkalekuak (Etxebarri, Ansio eta Leioa) eta Larreinetako funikularra.
* **Gazte 70**: Bizkaian erroldatutako 26 urte baino gutxiagoko gazteei zuzendutako hileko titulua da. 30 egunetan 70 bidaia egiteko balio du. Hurrengo garraioetan erabil daiteke:
** Burdinbideak: Bilboko metroa, Euskotren Trena eta Bilboko tranbia.
** Autobusak: Bizkaibus
** Bestelakoak: Bilboko metroari lotutako disuasio-aparkalekuak (Etxebarri, Ansio eta Leioa) eta Larreinetako funikularra.
* **Gazte Oro**: Bizkaian erroldatutako 26 urte baino gutxiagoko gazteei zuzendutako hileko titulua da. 30 egunetan nahi beste bidaia egiteko balio du. Hurrengo garraioetan erabil daiteke:
** Burdinbideak: Bilboko metroa, Euskotren Trena eta Bilboko tranbia.
** Autobusak: Bizkaibus
** Bestelakoak: Bilboko metroari lotutako disuasio-aparkalekuak eta Larreinetako funikularra.

### Barik tituluen erabilpen taula 
## Bizkaitik kanpo erabiltzea 
Eusko Jaurlaritzak Euskadiko hiru txartel bakarren (Bizkaiko Barik txartelaz gain Gipuzkoako Mugi txartela eta Arabako BAT txartela) erabiltze esparruak elkartrukatzea posible egiteko proiektuari ekin zion. Gaur egun Bizkaitik kanpo Barik txartela Gasteizko tranbian, eta Euskotren Trena eragilearen Bilbo-Donostia-Hendaia linea osoan erabil daiteke. 2017ko otsailaren 13tik Donostiako Tranbia Konpainiaren 45. linean ere erabil daiteke, eta 2017ko martxoaren 31tik gainontzeko Donostiako hiri-autobus lineetan ere. Barik txartela erabiltzean txanpondegi-tituluaren tarifa orokorra ezarriko da.

Aurrekoaz gain edozein herrialdeko Kutxabankeko kutxazain automatikoetan hiru txartel-bakarrak birkarga daitezke, nahiz eta Kutxabankeko bezeroa ez izan.

## Non eskuratu 
### Anonimoa 
* Bilboko metroa: Geltoki guztietan, txartel-salmenta makinetan.
* Euskotren Trena: Txartel-salmenta makinadun Bizkaiko geltokietan.
* Bilbobus: Kioskoetan.
* Bizkaibus: Kioskoetan.
* Renfe Aldiriak: Pertsonadun leihatilak dituzten geltokietan.
* Bizkaiko Zubian.
* Artxandako funikularrean.
* Bizkaian "Barik" bereizgarria duten estanko, kiosko eta bestelako establezimenduetan.

### Pertsonalizatua 
Bizkaiko Garraio Partzuergoak ezarritako Bezeroen Arretarako Bulego integraletan:

* Abandoko Indalecio Prieto geltokia (Aldirien solairua)
* Ansioko geltokia
* Areetako geltokiko kanpoaldea (Ibaigane, 17)
* Bilbobusen Bezeroen Arretarako Bulegoa (Poza Lizentziatua kalea, 6)
* Durangoko geltokia
* Leioako EHU Bizkaiko Unibertsitate Campusa (Gizarte Arloetako eraikina)
* Portugaleteko Herritarren Arretarako Bulegoa (San Roke plaza)
* San Mames geltokia (Luis Briñas sarbidea)
* Sodupeko Udal bulegoak (Gallarraga zeharkalea 20)
* Zazpikaleak geltokia (San Nikolas sarbidea)

## Erreferentziak 

## Ikus, gainera 
* Bizkaiko Garraio Partzuergoa
* Creditrans
* Gizatrans
* Hirukotrans
* Mugi txartela
* BAT txartela

## Kanpo estekak 
*  Barik txartelaren webgunea